અમિતાભ બચ્ચનની કોઇપણ ફિલ્મ લ્યો, ભલે એ મેઈન લીડમાં હોય પરંતુ જયારે જ્યારે શશી કપૂર એમની સાથે હોય ત્યારે ત્યારે એ વધુ નીખરતા. ભલે “મેરે પાસ મા હૈ!” કહીને શશી કપૂરે દિવારના એ સીનમાં સોટો પાડી દીધો હોય પરંતુ ત્યારબાદ અમિતાભના જે એક્સ્પ્રેશન હતા તે શશીજીના એ ડાયલોગ બોલવાની ટાઈમિંગને જ આભારી હતા. નમક હલાલનો પેલો ફેમસ માખીવાળો સીન લઇ લો! અમિતાભની કોમેડી તો અલમસ્ત હતી જ પણ તેના એકેએક નખરાં પર શશી કપૂરના રીએક્શને જ ચાર ચાંદ લગાવ્યા હતા એ ન ભૂલાય. તો ‘દો ઔર દો પાંચ’માં પણ અમિતાભને ટક્કર આપવામાં શશી કપૂરનો જવાબ મળી શકે તેમ નથી.